IR-REGOLAMENT TAL-KUMMISSJONI (KEE) Nru 1461/92
ta' l-4 ta' Ġunju 1992
li jemenda għall-ħames darba r-Regolament (KEE) Nru. 2159/89 li jistipula regoli dettaljati għall-applikazzjoni ta' miżuri speċjali għall-ġewż u locust beans kif hemm ipprovdut fit-Titolu IIa tar-Regolament tal-Kunsill (KEE) Nru 1035/72
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 1035/72 tat-18 ta' Mejju 1972 fuq l-organiżżazzjoni komuni tas-suq fil-frott u l-ħaxix ([1]), kif l-aħħar emendat mir-Regolament (KEE) Nru 1156/92 ([2]), u b'mod partikolari l-Artikolu 14(9) tiegħu,
Wara li kkunsidrat ir-Regolament tal-Kunsill (KEE) Nru 790/89 ta' l-20 ta' Marzu 1989 li jiffissa l-livell ta' għajnuna addizzjonali tar-rata fissa għall-formazzjoni ta' organiżżazzjonijiet tal-produtturi u l-ammont massimu applikat għall-għajnuna għal titjib fil-kwalità u l-marketing fis-settur tat-tkabbir tal-ġewż u tal-locust beans ([3]), kif l-aħħar emendat mir-Regolament (KEE) Nru. 832/92 ([4]), u b'mod partikolari l-Artikolu 1 tiegħu,
Billi r-Regolament (KEE) Nru 832/92 li jemenda r-Regolament (KEE) Nru 790/89 jipprovdi li f'ċerti kundizzjonijiet l-għajnuna addizzjonali mogħtija lill-organiżżazzjonijiet tal-produtturi tal-ġewż tista' tkun ikkalkolata abbażi tal-kwantitajiet ta' prodotti marketed mill-organiżżazzjonijiet tal-produtturi matul it-tieni sena ta' marketing li ssegwi d-data ta' l-għarif speċifiku, billi l-konsegwenzi suppost jittieħdu fejn għandhom x'jaqsmu d-dispożizzjonijiet rilevanti tar-Regolament tal-Kummissjoni (KEE) Nru 2159/89 ([5]), kif l-aħħar emendat mir-Regolament (KEE) Nru 3746/91 ([6]);
Billi l-miżuri li għalihom hemm provvediment f'dan ir-Regolament huma skond l-opinjonijiet tal-Kumitati ta' Ġestjoni għall-Frott u l-Ħaxix,
ADOTTAT DAN IR- REGOLAMENT:
L-Artikolu 1
Is-sub-paragrafu segwenti hu minn hawn miżjud ma' l-Artikolu 10 ta' Regolament (KEE) Nru 2159/89:
"Meta l-aħħar paragrafu ta' l-Artikolu 1 tar-Regolament (KEE) Nru 790/89 hu applikat, il-kwantitajiet marketed jirrelataw mal-kwantitajiet attwalment mibjugħa matul it-tieni sena ta' marketing wara d-data ta' l-għarif speċifiku".
L-Artikolu 2
Dan ir-Regolament għandu jidħol fis-seħħ fit-tielet ġurnata wara dik tal-pubblikazzjoni tiegħu fil-Ġurnal Uffiċjali tal- Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-4 ta' Ġunju 1992.